**Kriteriji vrednovanja za 7. razred iz hrvatskoga jezika**

**Postotci u ocjenjivanju ispita i kontrolnih radova**

**40 – 60 % 🡪 dovoljan**

**61 – 75 % 🡪 dobar**

**76 – 90 % 🡪 vrlo dobar**

**91 – 100% 🡪 odličan**

**Mjerila ocjenjivanja razrađena su prema nastavnim područjima, te prate interese učenika, sposobnosti te odnos prema radu. Zasebno poglavlje čine mjerila ocjenjivanja za projekte.**

**U sklopu svakog razreda navedeni su obrazovni ishodi za svaku nastavnu temu prema predmetnim područjima.**

***Hrvatski jezik - interesi učenika, sposobnosti i odnos prema radu***

Odličan (5)

* izražava znatiželju i zanimanje za jezično gradivo (izražena unutarnja motivacija)
* posjeduje sposobnost preoblikovanja (redefinicije)
* ima bogato predznanje
* bez teškoća rješava problemske zadatke
* uči s razumijevanjem i ima razvijeno logičko zaključivanje
* s lakoćom odvaja bitno od nebitnoga
* samostalno izvodi pravila i zaključke
* usvaja gradivo s potpunim razumijevanjem i na razini samostalne primjene
* sudjeluje u raspravama i iznosi vlastite primjere
* uspješan je u različitim metodama učenja
* naučeno primjenjuje u praksi
* posvećuje pozornost zadatku i urednosti izvršenog
* aktivno sudjeluje u nastavi, brzo i točno zaključuje povezujući nastavne sadržaje
* brzo i točno primjenjuje naučene jezikoslovne sadržaje
* u pisanim provjerama pokazuje najmanje 90% znanjažredovito i samostalno piše domaće zadaće
* često samostalno proširuje znanje koristeći se različitim izvorima informacija

 vrlo dobar (4)

* samostalno uči i marljiv je, ali bez zanimanja (izražena vanjska motivacija)
* aktivno sudjeluje u nastavi, uglavnom točno zaklmjučuje povezujući nastavne sadržaje
* ima dobro predznanje
* uči s razumijevanjem i svjesno usvaja znanje
* sudjeluje u raspravama
* s lakoćom pristupa rješavanju zadataka, ali katkada griješi
* naučeno uglavnom primjenjuje u praksi; naučene jezikoslovne sadržaje primjenjuje uglavnom točno
* u pisanim provjerama pokazuje 75 – 89% znanja
* motiviran je za izvršavanje svih tipova zadaća
* redovito i samostalno piše domaće zadaće

dobar (3)

* povremeno potrebni poticaji u radu
* sudjeluje u nastavnome radu na učiteljev poticaj ili poticaj drugih učenika
* predznanje mu je na razini prisjećanja
* naučene jezikoslovne sadržaje pamti i reproducira, ali ih neredovito ili teže primjenjuje
* otežano usvaja slovničke sadržaje pa bi im trebalo posvetiti više pozornosti
* znanje usvaja na razini reprodukcije
* u pisanim provjerama ostvaruje 61 – 74% točnih odgovora
* izražava nesigurnost pri objašnjavanju činjenica i pojmova
* prepoznaje jezične pojave, ali je u njihovoj primjeni nesiguran
* razumije, ali povremeno ne zna obrazložiti odgovarajuće jezične zakonitosti
* domaće zadaće piše uglavnom redovito

 dovoljan (2)

* iskazuje nesamostalnost u radu
* ima slabo predznanje
* povremeno zanemaruje izvršavanje zadataka
* znanje primjenjuje s djelomičnim razumijevanjem
* pokazuje slabu motiviranost za spoznavanje jezičnih sadržaja
* potrebni su stalni poticaji u radu
* na učiteljev poticaj sudjeluje u nastavnome radu i zapisuje nastavne sadržaje
* u pisanim provjerama ostvaruje 50 – 60% točnih odgovora
* otežano povezuje činjenice
* uglavnom piše domaće zadaće rješavajući jednostavnije zadatke

nedovoljan (1)

* ne sudjeluje u radu, ne prati nastavu i ne zapisuje nastavne sadržaje
* u pisanim provjerama pokazuje manje od 50% znanja
* ne piše domaće zadaće
* ne dolazi na dogovorene sate dopunske nastav

**JEZIK**

|  |  |
| --- | --- |
| **TEMA** | **Jednostavna rečenica** |
| **NEDOVOLJAN** | Ne prepoznaje vrste rečenica, ne definira jednostavnu rečenicu. |
| **DOVOLJAN** | Definira jednostavnu rečenicu, prepoznaje vrste jednostavnih rečenica. |
| **DOBAR** | Razlikuje proširenu rečenicu od neproširene rečenice, neoglagoljenu rečenicu od besubjektne rečenice. Razlikuje subjekt i predikat. |
| **VRLO DOBAR** | Primjenjuje slaganje subjekta i predikata u rečenici. Pridružuje im dopune. Oprimjeruje rečenice prema subjektu i predikatu. |
| **ODLIČAN** | Samostalno navodi primjere, povezuje i analizira rečenice. |

|  |  |
| --- | --- |
| **TEMA** | **Objekt** |
| **NEDOVOLJAN** | Ne prepoznaje objekt, ne definira ga. |
| **DOVOLJAN** | Prepoznaje objekt. Zna ga definirati. |
| **DOBAR** | Uočava objekt u rečenici. Navodi izravni i neizravni objakt. razlikuje ih na jednostavnim primjerima. |
| **VRLO DOBAR** | Objašnjava izravni i neizravni objekt. Povezuje sa slovničkim sadržajima: glagoli po predmetu radnje te značenjem akuzativa (predmet radnje). |
| **ODLIČAN** | Samostalno navodi primjere i objašnjava kako razlikovati vrste objekta. |

|  |  |
| --- | --- |
| **TEMA** | **Priložne oznake** |
| **NEDOVOLJAN** | Na nabraja priložne oznake, ne razlikuje ih i ne definira ih. |
| **DOVOLJAN** | Uočava priložne oznake u rečenici. |
| **DOBAR** | Razlikuje priložne oznake mjesta, vremena, načina u rečenici. |
| **VRLO DOBAR** | Objašnjava na primjerima kako odrediti priložne oznake. |
| **ODLIČAN** |  |

|  |  |
| --- | --- |
| **TEMA** | **Imenički dodatci: atribut i apozicija** |
| **NEDOVOLJAN** | Ne prisjeća se pojmova i ne zna ih odrediti. Ne prepoznaje ih na primjerima. |
| **DOVOLJAN** | Prepoznaje atribut i atributni skup, apoziciju i apozicijski skup. |
| **DOBAR** | U rečenici samostalno pronalazi atribut i apoziciju. razlikuje etribut od apozicije. |
| **VRLO DOBAR** | Objašnjava razliku između atributa i apozicije te kako ih prepoznati. Razlikuje pridjevni i imenički atribut. |
| **ODLIČAN** | Pravilno piše zarez kod apozicije i apozicijskog skupa u poslijeimeničnom položaju. Stvara samostalne primjere. |

|  |  |
| --- | --- |
| **TEMA** | **Zamjenice i njihova uloga u rečenici** |
| **NEDOVOLJAN** | Ne raspoznaje zamjenice, ne nabraja ih. |
| **DOVOLJAN** | Raspoznaje upitne, odnosne i neodređene zamjenice u rečenici. |
| **DOBAR** | Pravilno rabi padežne oblike zamjenica u govorenju i pisanju. |
| **VRLO DOBAR** | Razumije ulogu povratne i povratno-posvojne zamjenice. |
| **ODLIČAN** | Pravilno piše i govori neodređene zamjenice ispred prijedloga. |

|  |  |
| --- | --- |
| **TEMA** | **Složena rečenica** |
| **NEDOVOLJAN** | Ne definira složenu rečenicu, ne prepoznaje ju. |
| **DOVOLJAN** | Udružuje jednostavne rečenice u složenu. |
| **DOBAR** | Razumije načine sklapanja jednostavnih rečenica. Prepoznaje veznička sredstva. |
| **VRLO DOBAR** | Samostalno sklapa jednostavne rečenice nizanjem, povezivanjem i uvrštavanjem. |
| **ODLIČAN** | Objašnjava načine sklapanja jednostavnih rečenica. Prepoznaje veznike u povezivanju i uvrštavanju. |

|  |  |
| --- | --- |
| **TEMA** | **Nezavisno složena rečenica** |
| **NEDOVOLJAN** | Ne razlikuje nezavisno složene rečenice. Ne definira ih. |
| **DOVOLJAN** | Udružuje jednostavne rečenice povezivanjem i nizanjem. |
| **DOBAR** | Razlikuje vrste veznika u nezavisno složenim rečenicama. |
| **VRLO DOBAR** | Razlikuje rečenični niz od vezničkih rečenica. |
| **ODLIČAN** | Objašnjava pojam surečenice. Pravilno rabi veznike. |

|  |  |
| --- | --- |
| **TEMA** | **Vrste nezavisno složenih rečenica** |
| **NEDOVOLJAN** | Ne razvrstava nezavisno složene rečenice. Ne prepoznaje ih. |
| **DOVOLJAN** | Nabraj vrste nezavisno složenih rečenica i veznike. |
| **DOBAR** | Razumije značenje različitih vrsta nezavisno složenih rečenica. Raspoznaje veznike. |
| **VRLO DOBAR** | Samostalno stvara primjere i objašnjava načine udruživanja. Pravilno piše zarez kod suprotnih, isključnih i zaključnih rečenica. |
| **ODLIČAN** | Pravilno piše zarez u svim nezavisno složenim rečenicama. |

|  |  |
| --- | --- |
| **TEMA** | **Zavisno složena rečenica** |
| **NEDOVOLJAN** | Ne razlikuje zavisno složene rečenice. Ne definira ih. |
| **DOVOLJAN** | Prepoznaje zavisno složenu rečenicu. |
| **DOBAR** | Uvrštava jednostavne rečenice u složenu. Raspoznaje glavnu i zavisnu surečenicu. |
| **VRLO DOBAR** | Objašnjava inverziju i poštuje pisanje zareza kod inverzije. |
| **ODLIČAN** | Raspoznaje zavisne umetnute surečenice. Navodi svoje primjere. Rabi različita vezna sredstva. |

|  |  |
| --- | --- |
| **TEMA** | **Izricanje subjekta, objekta, atributa, predikata rečenicom** |
| **NEDOVOLJAN** | Ne izriče naavedene službe riječi zavisnom surečenicom. |
| **DOVOLJAN** | Prepoznaje subjektnu, objektnu, atributnu rečenicu na najjednostavnijim primjerima. |
| **DOBAR** | Razumije značenje atributne, subjektne i objektne rečenice. |
| **VRLO DOBAR** | U jednostavnim primjerima zamjenjuje predikat predikatnom, subjekt subjektnom, atribut atributnom a objekt objektnom rečenicom. |
| **ODLIČAN** | Samostalno stvara primjere zavisno složenih rečenica i raščlanjuje ih te sažima te sažima u subjekt, predikat, objekt i atribut. |

|  |  |
| --- | --- |
| **TEMA** | **Vrste priložnih rečenica** |
| **NEDOVOLJAN** | Nabraja rečenice, ali ih ne prepoznaje na primjerima i ne zna njihova obilježja. |
| **DOVOLJAN** | Prepoznaje vrste priložnih rečenica. |
| **DOBAR** | Priložne oznake zamjenjuje priložnim rečenicama uz vođenje učitelja. Razumije njihovo značenje. |
| **VRLO DOBAR** | Zna pisati zarez u zavisno složenim rečenicama. |
| **ODLIČAN** | Samostalno stvara primjere svih vrsta zavisno složenih rečenica te ih raščlanjuje i sažima u jednostavne rečenice. |

|  |  |
| --- | --- |
| **TEMA** | **Naglasak** |
| **NEDOVOLJAN** | Ne prepoznaje naglaske. Ne rabi ih pravilno u govorenju i pisanju. |
| **DOVOLJAN** | Prepoznaje naglaske te znakove za naglaske. |
| **DOBAR** | Prema uzoru pravilno rabi naglasak u govorenju i pisanju. |
| **VRLO DOBAR** | Postupno određuje naglasna obilježlja: mjesto, dužinu i ton u tipičnim riječima. |
| **ODLIČAN** | Osvješćuje razliku između vlastitoga i književnoga naglasnog sustava. |

|  |  |
| --- | --- |
| **TEMA** | **Samoznačne i suznačne riječi** |
| **NEDOVOLJAN** | Ne razlikuje naglasnice i nenaglasnice, leksičke od gramatičkih riječi. |
| **DOVOLJAN** | Djelomično raspoznaje naglasnice i nenaglasnice. |
| **DOBAR** | Razlikuje prednaglasnice i zanaglasnice. |
| **VRLO DOBAR** | Pravilno rabi naglasnice i nenaglasnice u govorenju i pisanju. Prepoznaje naglasne cjeline. |
| **ODLIČAN** | Prepoznaje i pravilno izgovara naglašene i nenaglašene riječi. |

|  |  |
| --- | --- |
| **TEMA** | **Veliko početno slovo u imenima društava, organizacaija, udruga, pokreta i javnih skupova** |
| **NEDOVOLJAN** | Ne piše pravilno veliko početno slovo u najčešćim primjerima. |
| **DOVOLJAN** | Pravilno piše veliko početno slovo u najčešćim primjerima (uz učiteljevu pomoć). |
| **DOBAR** | Prepoznaje pravilo o pisanjau velikoga početnog slova u višečlanim nazivima te ga primjenjuje u jednostavnijim primjerima. |
| **VRLO DOBAR** | Samostalno se služi pravilima za pisanje velikoga početnoga slova. |
| **ODLIČAN** | Objašnjava pravilno pisanje velikoga početnoga slova na samostalnim primjerima. |

|  |  |
| --- | --- |
| **TEMA** | **Povijest hrvatskoga književnog jezika** |
| **NEDOVOLJAN** | Ne zna imena ni podatke o prvome tiskanom rječniku i prvoj tiskanoj slovnici. |
| **DOVOLJAN** | Zna imena i autore prvoga tiskanog rječnika i prve slovnice. Dosjeća se uloge Gajeve reforme u hrvatskom jeziku. |
| **DOBAR** | Zna osnovne podatke o prvome tiskanom rječniku i prvoj slovnici. |
| **VRLO DOBAR** | Razumije ulogu i važnost tiskanja prvog rječnika i slovnice u razvoj |
| **ODLIČAN** |  |

***Književnost - interesi učenika, sposobnosti i odnos prema radu***

odličan (5)

* pokazuje izrazito zanimanje za književno-umjetničko područje
* aktivno sudjeluje u nastavi književnosti
* samoinicijativno se uključuje u interpretaciju teksta
* originalan je u rješavanju zadataka potaknutih interpretacijom teksta
* razrađuje ideju teksta u detalje
* kreativan je u razradi novih ideja
* izvrsno uočava i prepoznaje tematski sadržaj i odnose među likovima
* samostalno izvodi zaključke
* naučenim činjenicama se služi lako i brzo ih prepoznaje u tekstu
* lako otkriva uzročno-posljedične veze
* izrazitih je stvaralačkih sposobnosti
* zadatke prima s radošću i u njih unosi vlastite ideje
* književno djelo doživljava na najvišoj razini te jasno i precizno oblikuje pouku književnoga djela
* samostalno tumači književno djelo te točno primjenjuje književne pojmove
* razlikuje, točno imenuje i oprimjeruje književne vrste i stilska izražajna sredstva

 vrlo dobar (4)

* ima razvijenu sposobnost otkrivanja stilskih i sadržajnih odrednica u tekstu
* književno djelo doživljava na visokoj razini i uočava pouku književnog djela
* samostalno rješava probleme
* samostalno tumači književni tekst, razlikuje, imenuje i uglavnom točno koristi književne pojmove
* razlikuje književne vrste te uglavnom točno točno koristi književne pojmove
* često se uključuje u interpretaciju teksta
* uspješno karakterizira likove na osnovi njihovih postupaka
* povremeno je nesiguran u točnost svojih zaključaka
* trudi se pri stvaralačkoj primjeni usvojenih znanja u samostalnim pokušajima
* zadatke izvršava redovito i uredan je

 dobar (3)

* lako prepoznaje konkretna stilska sredstva, a teže metaforiku teksta
* povremeno se uključuje u raščlambu književnog teksta
* na učiteljev poticaj sudjeluje u nastavnome satu
* književno djelo razumije i doživljava na prosječnoj razini
* djelomično tumači književni tekst, prepoznaje i imenuje lakše knjuževne pojmove
* razlikuje i imenuje književne vrste, ali teže oblikuje pouku djela
* definira stilska izražajna sredstva, ali ih teže prepoznaje u književnom tekstu.
* zadatke rješava uz vođenje i poticaj
* često je nesamostalan u radovima koji zahtijevaju iznošenje vlastitih razmišljanja o problem
* povremeno zanemaruje izvršavanje zadataka ili ih ne izvršava na vrijeme
* otežano uočava uzročno-posljedične veze unutar teksta

 dovoljan (2)

* pokazuje slabo zanimanje u nastavi književnosti
* na poticaj reagira privremeno i nepotpuno (površno)
* često ne vodi dovoljno računa o kvaliteti i urednosti svojih zadaća
* često zaboravlja izvršiti zadatke
* u raščlambu djela se uključuje samo na poticaj
* otežano prepoznaje naučene činjenice u primjerima iz književnog teksta
* pripovjedni tekst razumijeva na razini fabule, a likove karakterizira na razini citata
* (gotovo nikad ne iznosi vlastite zaključke)
* književno djelo djelomično razumije, a doživljaj djela je na najnižoj razini
* uz učiteljevu pomoć tumači književni tekst
* definira književne pojmove i stilska izražajna sredstva, ali ih teško uočava i ne imenuje

nedovoljan (1)

* ne pokazuje zanimanje za nastavu književnosti
* ne razlikuje književne vrste, ne razumije pročitani tekst i ne može izraziti doživljaja djela
* ne piše zabilješke na satu
* ne definira književne pojmove

**KNJIŽEVNOST**

|  |  |
| --- | --- |
| **TEMA** | **Ideja u književnom djelu** |
| **NEDOVOLJAN** | Ne razumije pojam ideje. Ne razlikuje ju od poruke. |
| **DOVOLJAN** | Razumije pojam ideje. Uočava je u djelu uz učiteljevu pomoć. |
| **DOBAR** | Razumije ideju od poruke. |
| **VRLO DOBAR** | Samostalno određuje ideju u tekstu. |
| **ODLIČAN** | Raspravlja o ideji.Iznosi svoja razmišljanja o ideji. |

|  |  |
| --- | --- |
| **TEMA** | **Slijed događaja u pripovjednom djelu** |
| **NEDOVOLJAN** | Ne razumije pojam kompozicije, ne definira retrospekciju, ne zapamćuje kronološki slijed događaja. |
| **DOVOLJAN** | Prepoznaje kronološki slijed, prepoznaje i definira retrospekciju. Razumije pojam kompozicije. |
| **DOBAR** | Uočava kompoziciju u tekstu uz učiteljevu pomoć. Slaže događaje prema kronološkome slijedu. |
| **VRLO DOBAR** | Raščlanjuje događaje u komoziciji. samostalno navodi primjere retrospekcije. |
| **ODLIČAN** | Zna preoblikovati retrospekciju u kronološki slijed. |

|  |  |
| --- | --- |
| **TEMA** | **Mit i legenda** |
| **NEDOVOLJAN** | Ne usvaja pojam mita i legende, ne prepoznaje tekst, ne uočava karakteristike lika u mitu i legendi. |
| **DOVOLJAN** | Prepoznaje mit i legendu, nabraja osnovna obilježja. |
| **DOBAR** | Uočava obilježja mita i legende. Uočava osnovne karakteristike lika. |
| **VRLO DOBAR** | Razlikuje mit i legendu. Uočava karakteristike lika.  |
| **ODLIČAN** | Istražuje o mitovima i legendama, uspoređuje mit i legendu te likove u mitovima i legendama. |

|  |  |
| --- | --- |
| **TEMA** | **Biografija, autobiografija** |
| **NEDOVOLJAN** | Ne razlikuje autobiografiju od biografije. |
| **DOVOLJAN** | Razlikuje biografiju od autobiografije. Uočava osnovna obilježja biografije. |
| **DOBAR** | Uočava obilježja biografije i autobiografije. |
| **VRLO DOBAR** | Nabraja neke autobiografije pisaca. |
| **ODLIČAN** | Raščlanjuje sadržaj autobiografije i biografije. Samostalno piše autobiografiju. |

|  |  |
| --- | --- |
| **TEMA** | **Socijalna tematika** |
| **NEDOVOLJAN** | Ne razumije pojam socijalnoga književnog djela. |
| **DOVOLJAN** | Uočava socijalne motive i socijalnu temu. |
| **DOBAR** | Razumije i objašnjava pojam socijalnoga. |
| **VRLO DOBAR** | Navodi primjere književnih djela. |
| **ODLIČAN** | Objašnjava, tumači, raščlanjuje socijalne probleme u pjesmi ili pripovjednom djelu. |

|  |  |
| --- | --- |
| **TEMA** | **Kriminalistička pripovijetka** |
| **NEDOVOLJAN** | Ne zna definirati pojam kriminalističkoga romana. |
| **DOVOLJAN** | Određuje pojam kriminalističkoga. Djelomično prepoznaje obilježja. |
| **DOBAR** | Zapaža kriminalistička obilježja, temu, motive. |
| **VRLO DOBAR** | Kriminalističke motive primjenjuje u samostalno oblikovanom tekstu. |
| **ODLIČAN** | Raščlanjuje tekst, izdvaja motive, analizira temu. |

|  |  |
| --- | --- |
| **TEMA** | **Lik u književnom djelu** |
| **NEDOVOLJAN** | Ne prepoznaje karakterizacije u tekstu. Ne zna definirati pojam portreta. |
| **DOVOLJAN** | Uočava likove i osnovne osobine likova. |
| **DOBAR** | Prikazuje portret lika. Uočava etičku i psihološku karakterizaciju. |
| **VRLO DOBAR** | Opisuje lik prema vrsti karakaterizacije. |
| **ODLIČAN** | Objašnjava postupke likova, uzajamne odnose, oprimjeruje svaku karakaterizaciju. |

|  |  |
| --- | --- |
| **TEMA** | **Stilska izražajna sredstva** |
| **NEDOVOLJAN** | Ne definira pojmove, ne prepoznaje ih. |
| **DOVOLJAN** | Definira pojmove svojim riječima. Prepoznaje jednostavne primjere. |
| **DOBAR** | Prepoznaje primjere. Uočava obilježja metafore, gradacije, hiperbole. |
| **VRLO DOBAR** | Objašnjava izražajna sredstva, oprimjeruje ih. Primjenjuje u tekstu. |
| **ODLIČAN** | Stvar tekst rabeći izražajna sredstva, raščlanjuje izražajna sredstva u tekstu. |

|  |  |
| --- | --- |
| **TEMA** | **Sonet** |
| **NEDOVOLJAN** | Ne može odrediti pojam soneta. Ne prepoznaje sonet. |
| **DOVOLJAN** | Definira sonet. |
| **DOBAR** | Prepoznaje pjesmu u sonetu. |
| **VRLO DOBAR** | Raščlanjuje obilježja soneta. |
| **ODLIČAN** | Poznaje primjere pjesama u sonetu i njihove autore. |

|  |  |
| --- | --- |
| **TEMA** | **Balada** |
| **NEDOVOLJAN** | Ne određuje pojam balade. |
| **DOVOLJAN** | Određuje pojam balade, nabraja obilježja balade. |
| **DOBAR** | Uočava obilježja balade u tekstu. |
| **VRLO DOBAR** | Interpretira baladu, uočavaalirska i epska obilježja. |
| **ODLIČAN** | Primjenjuje znanja o stihu, strofi, lirskome i epskome u pjesmi interpretirajući baladu. |

|  |  |
| --- | --- |
| **TEMA** | **Teme lirskih pjesama** |
| **NEDOVOLJAN** | Ne prepoznaje teme pjesama ni motive. |
| **DOVOLJAN** | Uočavaa temu i motive, nabraja ih. |
| **DOBAR** | Iznosi obilježja religiozne i misoane pjesme, motive i temu. |
| **VRLO DOBAR** | Objašnjava obilježja religiozne i misaone pjesme, motive i temu. |
| **ODLIČAN** | Raspravlja o temi, analizira, oblikuje misaoni tekst. |

|  |  |
| --- | --- |
| **TEMA** | **Dramske vrste** |
| **NEDOVOLJAN** | Ne razlikuje dramske vrste. |
| **DOVOLJAN** | Nabraja osnovna obilježja dramskih vrsta. Uočava dramski prizor. |
| **DOBAR** | Razlikuje tragediju, komediju i dramu u užem smislu. |
| **VRLO DOBAR** | Objašnjava obilježja dramskih vrsta, navodi primjere djela. |
| **ODLIČAN** | Analizira dramske vrste, temu, motive, uočava dramski prizor. |

***Lektira*** - ***interesi učenika, sposobnosti i odnos prema radu***

odličan (5)

* ima vrlo razvijen interes za čitanje
* izrazito je marljiv na satovima lektire
* samoinicijativno i uspješno sudjeluje u raspravama
* uzorno vodi bilješke i kvalitetno izvrši svaki postavljeni zadatak (analizu, prikaz, komentar, portret, plakat...)
* izvrsno interpretira i analizira djelo na svim zadanim razinama
* čita više od zadanog plana
* knjigu čita na vrijeme poštujući zadani rok, a na satu lektire koristi se dnevnikom čitanja
* u potpunosti ovladava sadržajem knjige, a doživljaj je književnog djela na vrlo visokoj razini
* ima uredan i kvalitetno napisan dnevnik čitanja u kojemu kritički promišlja o pročitanom djelu
* na satu je aktivan i pokazuje vrlo visoku razinu kreativnosti pri analizi književnog djela
* zainteresiran je za svaki oblik rada i način obrade lektire
* u interpretaciji se točo koristi književnim pojmovima
* otkriva prenesena značenja
* može vrlo jasno i precizno odrediti poruku književnog djela
* poruku, ideju, sadržaj ili književni lik dovodi u suodnos sa stvarnim životom ili drugim književnim djelima zauzimajući mišljenje koje čvrsto i argumentirano brani
* kulturno se ponaša prema ostalim učenicima poštujući njihova razmišljanja
* ima visoko razvijenu kulturu govorenja i slušanja

 vrlo dobar (4)

* pročita svako zadano djelo
* knjigu pročita na vrijeme poštujući zadani rok, a na sat lektire nosi dnevnik čitanja
* dobro vodi bilješke o pročitanim djelima i savjesno rješava ostale tipove zadataka
* ovladava sadržajem knjige, a doživljaj je književnog na visokoj razini
* ima uredan dnevnik čitanja u kojem kritički promišlja o pročitanome
* na satu je aktivan
* često sudjeluje u raspravama
* na satu lektire kulturno se ponaša prema ostalim učenicima poštujući njihova razmišljanja
* može odrediti poruku ili ideju književnog djela
* promišlja o književnom djelu, uspoređuje ga s prije pročitanim djelima, osobama ili događajima iz stvarnog života te argumentirano iznosi svoje mišljenje
* u interpertaciji se uglavnom točno koristi književnim pojmovima
* povremeno su mu potrebna dodatna objašnjenja
* ponekad je nesiguran u ispravnost svojih zaključaka
* ima razvijenu kulturu govorenja i slušanja

 dobar (3)

* trudi se knjigu pročitati do zadanog roka, na sat lektire nosi dnevnik čitanja
* ponekad čita površno, bez razumijevanja ili necjelovito
* većim dijelom ovladava sadržajem, a doživljaj je književnog djela na prosječnoj razini
* trudi se sudjelovati u aktivnostima i interprtaciji koliko mu dopušta apoznavanje sadržaja književnog djela
* povremeno ne poštuje postavljene rokove
* vodi osnovne bilješke o pročitanome književnom djelu
* piše bilješke tijekom i nakon čitanja (određuje temu, mjesto i vrijeme radnje, likove, piše psihološku analizu glavnog lika)
* zauzima mišljenje prema pročitanom djelu i nastoji ga obrazložiti
* u komunikaciji i suradnji s drugim učenicima pokazuje manje teškoće
* kultura slušanja i govorenja je na prosječnoj razini

 dovoljan (2)

* uglavnom čita površno
* često ne poštuje zadane rokove
* ima slabo razvijen interes za čitanje
* povremeno samo pročita djelo, a ne donese zadatke u vezi s pročitanim
* ne poštuje zadani rok za čitanje knjige, na sat lektire zaboravlja donijeti dnevnik čitanja pa to čini na nekom od idućih sati
* nesiguran je u sadržaj književnog djela, a doživljaj je književnog djela na niskoj razini
* nesamostalan je u pisanju zadataka, tj. dnevnika čitanja
* teško uočava odnose u djelu
* radovi su neuredni i jednoobrazni
* potrebno ga je stalno poticati i podsjećati na čitanje
* pokazuje minimalno zanimanje za aktivnosti i interpretaciju književnog djela
* piše bilješke nakon čitanja (određuje temu, mjesto i vrijeme radnje, likove, piše psihološku analizu glavnog lika, kratak sadržaj djela)
* bilješke su necjelovite i kratke, šture
* rijetko iznosi svoje mišljenje, uvijek na poticaj
* nespretno obrazlaže dojam o pročitanome djelu
* u komunikaciji i suradnji s drugim učenicima pokazuje teškoće
* kultura slušanja i goorenja na niskoj je razini

nedovoljan (1)

* ne pokazuje zanimanje za čitanje
* ne vlada sadržajem književnog djela
* ne pokazuje zanimanje za aktivnosti i interpretaciju književnog djela
* \*ne vodi dnevnik čitanja i ne piše zabilješke o zadanome književnome djelu
* \*ne može izreći dojam o pročitanome djelu
* ometa druge učenike na satu lektire
* kultura slušanja i govorenja na nedovoljnoj je razini

Napomena:

**Svi radovi koje učenici potpišu kao svoje, a prepisani su iz ˝Vodiča kroz lektiru˝, s interneta ili od drugih učenika, kao i oni koji su potpuno nesamostalno napisani (koje im netko drugi napiše, a oni samo svojim rukopisom prepišu) neće biti pozitivno ocijenjeni!**)

*Jezično izražavanje - interesi učenika, sposobnosti i odnos prema radu, školska zadaća*

odličan (5)

*Usmeno:*

* čita tečno i izražajno
* ima razvijenu sposobnost interpretativnog čitanja
* ima vrlo bogat rječnik
* izražava se slikovito i maštovito
* krasnoslovi pjesmu na visokoj razini
* pokazuje ustaljenu pravilnost u govornom izražavanju
* provodi pravogovorna pravila
* uspješan je u svim oblicima prepričavanja
* samostalno i uspješno izlaže o zadanoj temi
* u potpunosti vlada govornim vrednotama
* izražava se hrvatskim standardnim (književnim) jezikom i ima vrlo bogat rječnik
* pravilno i jasno izgovara glasove, pravilno naglašuje riječi i ostvaruje pravilnu rečeničnu intonaciju
* rado sudjeluje u govornim vježbama u kojima se ističe kreativnost, jasno izlaže i samostalno obrazlaže vlastito mišljenje
* ima odlično razvijenu kulturu slušanja i izvrsno komunicira sa slušateljima
* interpretativno čita tekst na najvišoj razini, ima izvrsno razvijenu sklonost za krasnoslov

*Pismeno:*

* ima razvijenu sposobnost literarnog oblikovanja teme
* njeguje vlastiti stvaralački izraz
* točno primjenjuje pravopisna pravila
* pokazuje bogatstvo rječnika u sastavcima
* primjenjuje stilska izražajna sredstva
* rečenice su tečne, ulančane, izražajne
* ima zavidnu sposobnost komponiranja sastavka
* originalan je u literarnim pokušajima
* piše iscrpno
* piše uredno, čitljivim i povezanim rukopisom
* ima iznimno bogat rječnik i vrlo je kreativan u literarnome i novinarskome izričaju
* izvrsno piše sve oblike pisanog izražavanja poštujući kompoziciju zadanog oblika
* u potpunosti je usvojio pravopisna i gramatička pravila te ih dosljedno i točno primjenjuje

*Školska zadaća:*

|  |  |
| --- | --- |
| **OCJENA** | **ODLIČAN** |
| SADRŽAJ | *Učenik oblikuje sadržaj u cijelosti zanimljivo i originalno.* |
| KOMPOZICIJA I STIL | *Kompozicijski model učenik dosljedno provodi ili ima drugu originalnu shemu kompozicije. Stil u potpunosti usklađuje sa sadržajem. učenik pokazuje bogatstvo rječnika, raznovrsnu primjenu izražajnih sredstava kao i uporabu različitih riječi koje služe za pojačavanje dojma.* |
| PRAVOPIS I SLOVNICA | *Pravopisno i slovnički potpuno točno učenik oblikuje školsku zadaću uz toleranciju jedne pogrješke.* |
| ČITLJIVOST I UREDNOST | *Učenik je u cijelosti sastavak napisao pisanim slovima, vrlo uredno i čitljivo.* |

 vrlo dobar (4)

*Usmeno:*

* vješto oblikuje govorne poruke
* čita tečno i izražajno s rijetkim pogreškama
* krasnoslovi pjesmu na vrlo dobroj razini
* uglavnom provodi pravogovorna pravila
* najvećim dijelom vlada govornim vrednotama
* uspješan je u prepričavanju
* tečno se izražava
* izražava se hrvatskim standardnim (književnim) jezikom i ima bogat rječnik
* pravilno i jasno izgovara glasove, pravilno naglašuje riječi i ostvaruje pravilnu rečeničnu intonaciju
* rado sudjeluje u dramatizacijama i govornim vježbama
* jasno i točno izlaže, trudi se ostvariti komunikaciju sa slušateljima
* izražajno čita i krasnoslovi

*Pismeno:*

* ima bogat rječnik i kreativan je u novinarskome i literearnom izrčaju
* vrlo uspješno piše sve oblike pisanog izražavanja poštujući kompoziciju zadanoga oblika
* usvojio je pravopisna i gramatička pravila i uglavnom ih točno primjenjuje
* pazi na kompoziciju sastavka
* sastavci su tematski korektni
* primjenjuje pravopisna pravila
* trudi se obogatiti sastavke stilskim izražajnim sredstvima
* pokazuje stvaralačke sposobnosti
* piše uredno i čitljivo
* rečenice su ulančane
* ponekad ne iscrpi temu do kraja i ostavlja nejasne poruke
* pogreške su rijetke i uglavnom stilske prirode

*Školska zadaća:*

|  |  |
| --- | --- |
| **OCJENA** | **VRLO DOBAR** |
| SADRŽAJ | *Sadržaj je učenikove školske zadaće izvoran – učenikov, ali nije u potpunosti zanimljiv.* |
| KOMPOZICIJA I STIL | *Učenik oblikuje sve kompozicijske dijelove, ali ne postiže potpunu cjelovitost teksta.Učenik postiže punoću izraza, skladno izražavanje i jasno uobličene misli uz manje stilske nedostatke (bombastičnost, razlivenost, pretrpanost…)* |
| PRAVOPIS I SLOVNICA | *Učenik čini dvije pravopisne ili slovničke pogrješke u primjeni pravopsinih pravila.* |
| ČITLJIVOST I UREDNOST | *Sastavak je pisan pisanim slovima, uredan i čitljiv.* |

 dobar (3)

*Usmeno:*

* treba raditi na poboljšanju načina i tempa čitanja
* teško nalazi riječi za točno izražavanje vlastitih misli (oskudniji rječnik)
* suzdržan je u usmenom izlaganju
* povremeno se služi razgovornim jezikom
* uspješan je u sažetom prepričavanju
* trudi se provoditi pravogovorna pravila (reagira na upozorenja i nastoji ispraviti pogreške)
* rijetko pazi na govorne vrednote
* krasnoslovi pjesmu na prosječnoj razini
* trudi se izražavati standardnim (književnim) jezikom i ima razvijen rječnik
* uočava odstupanja od književnog jezika u govoru drugih osoba, ali često sam griješi u govoru
* pravilno i jasno izgovara glasove, uglasnom pravilno naglašuje riječi i uglavnom pravilno ostvaruje rečeničnu intonaciju
* sudjeluje u dramatizacijama i govornim vježbama
* vlada tehnikom čitanja, ali ne razvija vlastiti odnos prema pročitanom pa ga je potrebno usmjeravati
* ponekad pokazuje nestrpljenje u komunikaciji s drugima pa mora razvijati kulturu slušanja

*Pismeno:*

* u literarnim pokušajima sklon je oponašanju
* povremeno griješi u primjeni pravopisne norme
* sastavci su mu kompozicijski nesređeni
* rijetko upotrebljava stilska izražajna sredstva
* sastavci su tematski oskudni i kratki
* rječnik je prosječan i ustaljen
* povremeno upotrebljava izraze iz razgovornog jezika
* pravopisna i gramatička pravila djelomično je usvojio te ih nedosljedno primjenjuje

 *Školska zadaća:*

|  |  |
| --- | --- |
| **OCJENA** | **DOBAR** |
| SADRŽAJ | *Sadržaj školske zadaće učenik usklađuje s naslovom, ali nije kreativan.* |
| KOMPOZICIJA I STIL | *Učenik vidljivo kompozicijski oblikuje tekst, ali jedan je dio teksta kompozicijski nesređen. Učenik sastavak stilski razvlači, ima nepotrebnih riječi i ponavljanja izraza. Ističe osobnu zamjenicu na početku rečenice.* |
| PRAVOPIS I SLOVNICA | *Učenik čini tri do četiri pravopisne ili slovničke pogrješke u primjeni pravopisnih pravila.* |
| ČITLJIVOST I UREDNOST | *Učenik piše pisanim slovima, tekst sastavka je uglavnom čitljiv.* |

dovoljan (2)

*Usmeno:*

* ima slabo razvijenu vještinu čitanja
* pravilno i jasno izgovara glasove, ali sporo čita
* teže izražava misli i oblikuje rečenice
* na učiteljev poticaj sudjeluje u dramatizacijama i govornim vježbama
* ima oskudan rječnik
* uglavnom se služi razgovornim jezikom
* često rabi neknjiževne izraze
* izlaže samo na poticaj, i to vrlo kratko i neprecizno
* slabo provodi pravogovorna pravila
* rijetko pazi na govorne vrednote
* uz učiteljevu pomoć izražava se hrvatskim standardnim (književnim) jezikom i ima oskudniji rječnik
* poštuje pravila komunikacije
* razumije samo jednostavnije sadržaje, a tijekom izlaganja se često oslanja na učiteljevu pomoć

*Pismeno:*

* rukopis je neuredan i povremeno nečitak
* sastavci su kompozicijski često nesređeni; prima sugestije, ali ih se ne drži
* pravopisno i gramatički griješi, ali uz dodatno objašnjenje i ispravlja
* unosi elemente razgovornog jezika
* sklon je ustaljenim frazama
* sastavci nemaju stvaralačkih obilježja
* rječnik je oskudan i ustaljen
* uz učiteljevu pomoć piše najjednostavnije oblike pisanog izražavanja
* pravopisna i gramatička pravila nedosljedno primjenjuje te uvijek piše ispravak svakog pisanog oblika

*Školska zadaća:*

|  |  |
| --- | --- |
| **OCJENA** | **DOVOLJAN** |
| SADRŽAJ | *Učenik oblikuje sadržaj škoslke zadaće prema zadanoj tmi, ali ga u potpunosti ne razrađuje.* |
| KOMPOZICIJA I STIL | *Kompoziciju nedosljedno ostvaruje, iako su kompozicijski dijelovi vidljivi. Učenik piše pretežno stilski nesređeno. rečenice nisu u potpunosti jasne i suvisle niti ulančane. Rječnik je siromašan.* |
| PRAVOPIS I SLOVNICA | *Učenik ima pet pravopisnih ili slovničkih pogrješaka u primjeni pravopisnih pravila.* |
| ČITLJIVOST I UREDNOST | *Učenik miješa tiskana i pisana slova, sastavak je djelomično nečitljiv.* |

nedovoljan(1):

*Usmeno:*

* ne trudi se izražavati hrvatskim standardnim (književnim) jezikom i ne prihvaća učiteljevu pomoć
* odbija sudjelovati u dramatizacijama i govornim vježbama
* nema razvijenu kulturu slušanja i ne poštuje pravila komunikacije
* ne vlada u potpunosti tehnikom čitanja i ne želi krasnosloviti

*Pismeno:*

* ne pokazuje zanimanje za pisano izražavanje
* odbija suradnju i ne trudi se napisati zadani oblik ni uz učiteljevu pomoć

*Školska zadaća:*

|  |  |
| --- | --- |
| **OCJENA** | **NEDOVOLJAN** |
| SADRŽAJ | *Na sadržajnoj razini učenik nije pisao školsku zadaću u svezi sa zadanom temom i/ili nije ju dovršio.* |
| KOMPOZICIJA I STIL | *U školskoj zadaći učenik nije ovladao kompozicijom. Nisu vidljivi kompozicijski odjeljci sastavaka.**Učenik ima siromašan rječnik. Stilski nesređeno piše sastavak. Ne povezuje rečenice.* |
| PRAVOPIS I SLOVNICA | *U školskoj zadaći učenik ima šesti i više pravopisnih pogrješaka u primjeni pravopisnih pravila.* |
| ČITLJIVOST I UREDNOST | *Učenik ne piše sastavak pisanim slovima. Školska je zadaća potpuno nečitljiva. Učenik miješa ćirilicu i latinicu.* |

**JEZIČNO IZRAŽAVANJE**

**7. RAZRED**

|  |  |
| --- | --- |
| **TEMA** | **Pripovijedanje (usmeno, pisano)** |
| **NEDOVOLJAN** | Ne razlikuje dijelove fabule. |
| **DOVOLJAN** | Nabraja dijelove fabule. |
| **DOBAR** | Razlikuje dijelove fabule u govorenju i pisanju. |
| **VRLO DOBAR** | Objašnjava dijelove fabule, izdvaja ih. Pripovijeda na temelju zadanih dijelova fabule. |
| **ODLIČAN** | Djelotovorno se koristi dijalogom u pripovijedanju. |

|  |  |
| --- | --- |
| **TEMA** | **Uloga opisa u pripovijedanju** |
| **NEDOVOLJAN** | Ne prepoznaje statičan i dinamičan opis. |
| **DOVOLJAN** | Prepoznaje ulogu opisa u pripovijedanju. |
| **DOBAR** | Djelotvorno se služi opisom u pripovijedanju. |
| **VRLO DOBAR** | Razumije vrste opisa i njihova obilježja. |
| **ODLIČAN** | Komentira vrsta opisa. |

|  |  |
| --- | --- |
| **TEMA** | **Natuknica bilješka** |
| **NEDOVOLJAN** | Ne izdvaja ključne pojmove iz teksta. Ne služi se bilješkama. |
| **DOVOLJAN** | Izdvaja ključne pojmove iz teksta. |
| **DOBAR** | Služi se bilješkama i natuknicama u pripremi rasprave i izvješća. |
| **VRLO DOBAR** | Razumije razliku između natuknice i bilješke. |
| **ODLIČAN** | Zna preoblikovati tekst u natuknice i bilješke. |

|  |  |
| --- | --- |
| **TEMA** | **Biografija i autobiografija** |
| **NEDOVOLJAN** | Ne izdvaja najvažnije podatke iz autobiografije. |
| **DOVOLJAN** | Djelomično izdvaja najvažnije podatke iz autobiografije. |
| **DOBAR** | Izdvaja najvažnije podatke iz biografije i autobiografije. |
| **VRLO DOBAR** | Stvara natuknice za pisanje autobiografije. |
| **ODLIČAN** | Kreativno piše autobiografiju. |

|  |  |
| --- | --- |
| **TEMA** | **Vijest, novinska vijest** |
| **NEDOVOLJAN** | Ne razumije vijest i ne prepoznaje ju. |
| **DOVOLJAN** | Prepoznaje vijesti i čita ih. |
| **DOBAR** | Oblikuje vijest uz učiteljevu pomoć. |
| **VRLO DOBAR** | Samostalno oblikuje vijest u pismu. |
| **ODLIČAN** | Samostalno oblikuje vijest u govoru i pismu. |

|  |  |
| --- | --- |
| **TEMA** | **Komentar** |
| **NEDOVOLJAN** | Ne prepoznaje komentar. |
| **DOVOLJAN** | Razlikuje komentar od vijesti. |
| **DOBAR** | Sluša i razumije komentar. |
| **VRLO DOBAR** | Stvara komentar u pismu. |
| **ODLIČAN** | Samostalno piše ili iznosi svoj komentar. |

|  |  |
| --- | --- |
| **TEMA** | **Izražavanje pjesničkim slikama** |
| **NEDOVOLJAN** | Ne stvara pjesničke slike prema poticajima. Ne stvara onomatopejske riječi. |
| **DOVOLJAN** | Stvara onomatopejske riječi i usporedbu. |
| **DOBAR** | Stvar pjesničke slike prema različitim osjetilnim poticajima. |
| **VRLO DOBAR** | Stvara personifikaciju, metaforu, hiperbolu i gradaciju. |
| **ODLIČAN** | Samostalno stvara pjesničke slike. Primjenjuje znanja o izražajnim sredstvima. |

|  |  |
| --- | --- |
| **TEMA** | **Odnosi među riječima** |
| **NEDOVOLJAN** | Ne uočava značenjske odnose među riječima. |
| **DOVOLJAN** | Zamjenjuje riječi značenjski srodnima. |
| **DOBAR** | Prevodi zavičajne sinonime na standardni jezik. |
| **VRLO DOBAR** | Navodi primjere i analizira značenja riječi. |
| **ODLIČAN** | Zapaža ulogu istoznačnih i bliskoznačnih riječi u tekstu. |

|  |  |
| --- | --- |
| **TEMA** | **Načini sporazumijevanja** |
| **NEDOVOLJAN** | Ne poznaje vrjednote govorenoga jezika ni vrjednote nejezičnih sredstava sporazumijevanja. |
| **DOVOLJAN** | Poznaje vrjednote govorenoga jezika i nejezičnih sredstava sporazumijevanja. |
| **DOBAR** | Služi se vrjednotama govorenoga jezika. |
| **VRLO DOBAR** | Djelotvorno se služi i nejezičnim sredstvima u uljudnoj komunikaciji. |
| **ODLIČAN** | Primjereno se služi vrjednotama govorenoga jezika. Komentira vrjednote. |

|  |  |
| --- | --- |
| **TEMA** | **Izražajno čitanje** |
| **NEDOVOLJAN** | Ne sluša izražajno čitanje. Ne čita izražajno poznate tekstove. |
| **DOVOLJAN** | Sluša izražajno čitanje. Čita poznate tekstove djelomično poštujući govorne vrjednote. |
| **DOBAR** | Izražajno čita poštujući govorne vrjednote i pravopisne znakove. |
| **VRLO DOBAR** | Razumije vrijednost govorenoga i negovorenoga jezika. |
| **ODLIČAN** | Uočava ulogu rečeničnih znakova i njihovu vezu s govornim vrjednotama. |

|  |  |
| --- | --- |
| **TEMA** | **Zarez u složenoj rečenici** |
| **NEDOVOLJAN** | Ne rabi zarez u složenoj rečenici u skladu s pravopisom. |
| **DOVOLJAN** | Djelomično rabi zarez u složenoj rečenici u skladu s pravopisom. |
| **DOBAR** | Dobro se služi pravopisnim znanjem o zarezu u složenoj rečenici. |
| **VRLO DOBAR** | Samostalno navodi primjer zareza u složenim rečenicama. Objašnjava razlog uporabe zareza. |
| **ODLIČAN** | Primjenjuje pravopisna znanja o zarezu. |

|  |  |
| --- | --- |
| **TEMA** | **Upravni govor** |
| **NEDOVOLJAN** | Ne piše pravilno upravni govor. |
| **DOVOLJAN** | Piše pravilno upravni govor u najjednostavnijim primjerima odnosa navođenja i objašnjenja. |
| **DOBAR** | Piše upravni govor u skladu s pravopisom. |
| **VRLO DOBAR** | Pravilno piše upravni govor i objašnjava sve načine pisanja upravnoga govora. |
| **ODLIČAN** | Zna pravilno preoblikovati upravni u neupravni govor. |

|  |  |
| --- | --- |
| **TEMA** | **Pisanje neodređenih zamjenica** |
| **NEDOVOLJAN** | Ne piše pravilno neodređene zamjenice s prijedlogom te zamjenica s česticom *god*. |
| **DOVOLJAN** | Djelomično poštuje pravila u psianju neodređenih zamjenica. |
| **DOBAR** | Piše neodređene zamjenice s česticom *god* u skladu sa značenjem. |
| **VRLO DOBAR** | Razumije razliku u značenju pri pisanju neodređene zamjenice s česticom *god*. |
| **ODLIČAN** | Primjenjuje znanje o neodređenim zamjenicama s prijedlogom i česticom *god* u pisanju i govorenju. |

|  |  |
| --- | --- |
| **TEMA** | **Pisanje – poštivanje pravopisne norme** |
| **NEDOVOLJAN** | Ne osvješćuje i ne primjenjuje pravopisna znanja. |
| **DOVOLJAN** | Pravilno piše nazive ustanova, zemljopisnih pojmova te imena i prezimena. |
| **DOBAR** | Pravilno piše i izgovara najčešće kratice, veći broj riječi u kojima se pojavljuju *č, ć, đ, dž.* Pravilno rabi veliko početno slovo. |
| **VRLO DOBAR** | Pravilno piše veći broj kratica. Pravilno izgovara i piše riječi u kojima se pojavljuju *č, ć, đ, dž.*  |
| **ODLIČAN** | Osvješćuje i primjenjuje pravopisne znanja i vještine, zna se služiti pravopisom. |

***Medijska kultura - interesi učenika, sposobnosti i odnos prema radu***

odličan (5)

* u potpunosti usvojio ključne pojmove te ih primjereno i s lakoćom primjenjuje
* naučeno primjenjuje u svim situacijama
* ima vrlo razvijene sposobnosti za komunikaciju s filmom, radijem, televizijom, tiskom, stripom, računalom...
* ima iznimno razvijeno zanimanje za medije
* prepoznaje i točno imenuje filmske rodove, filmske vrste i filmska izražajna sredstva
* samoinicijativno stvara nove medijske sadržaje
* veliko zanimanje i sposobnosti za praćenje dostignuća u medijskoj kulturi
* osobito je aktivan na satima interpretacije filma
* sposoban je kritički prosuditi o filmskom djelu
* prati, preispituje i kritički se odnosi prema sadržajima medijske kulture
* samostalno i argumentirano iznosi osobne stavove
* lako i uspješno povezuje sadržaje iz medijske kulture sa sadržajima iz ostalih sastavnica hrvatskoga jezika i drugih predmeta
* samostalno priprema prezentacije i plakate te ih uvjerljivo komentira
* rado sudjeluje u pripremi i realizaciji nastavnoga sata

vrlo dobar (4)

* usvaja ključne pojmove i primjenjuje ih u novim situacijama
* ima razvijeno zanimanje za medije
* sudjeluje u pripremi i realizaciji nastavnog sata
* razvijene su sposobnosti za komunikaciju s medijima
* prati, preispituje i promišlja o sadržajima medijskse kulture
* prepoznaje i imenuje filmske rodove, filmske vrste i filmska izražajna sredstva
* na poticaj stvara medijske sadržaje
* naučeno uglavnom primjenjuje u svim situacijama
* prati dostignuća u medijima, preispituje i promišljima o medijskim sadržajima
* povezuje sadržaje unutar medijske kulture (film, kazalište...)
* u skupini priprema prezentacije, plakate...

 dobar (3)

* djelomično usvojeni ključni pojmovi
* komunicira s medijima na prosječnoj razini
* na poticaj se uključuje u raspravu i komentare o filmu, kazališnom djelu...
* slabije povezuje stečeno znanje sa sadržajima ostalih sastavnica hrvatskoga jezika
* definira ključne pojmove, navodi poznate primjere
* prepoznaje filmske rodove i filmske vrste, a filmska izražajna sredstva djelomično prepoznaje
* interes je promjenjiv

dovoljan (2)

* sposobnosti za komunikaciju s medijima slabo su razvijene
* pokazuje slabo zanimanje za nastavu medijske kulture
* prepoznaje samo elementarne pojmove (razlikuje filmske rodove i prepoznaje neke filmske vrste)
* znanje o medijskoj kulturi na početnoj je razini (definira ključne pojmove filmske kulture, ali ne može navesti primjere)
* interes i aktivnosti su minimalne, sudjeluje u radu samo na učiteljev poticaj

nedovoljan (1)

* ne pokazuje zanimanje za nastavne sadržaje medijske kulture
* odbija suradnju, ne sudjeluje u radu ni na učiteljev poticaj

**MEDIJSKA KULTURA**

**7. RAZRED**

|  |  |
| --- | --- |
| **TEMA** | **Igrani film** |
| **NEDOVOLJAN** | Ne raspoznaje obilježja igranog filma. |
| **DOVOLJAN** | Raspoznaje obilježja igranog filma. |
| **DOBAR** | Uočava odnose među likovima. Razlikuje vrste igranoga filma. |
| **VRLO DOBAR** | Objašnjava obilježja igranog filma i filmske priče. |
| **ODLIČAN** | Uočava ideju te filmska izražajna sredstva i objašnjava ih. |

|  |  |
| --- | --- |
| **TEMA** | **Televizijske emisije** |
| **NEDOVOLJAN** | Ne raspoznaje televizijske emisije. |
| **DOVOLJAN** | Nabraj televizijske emisije prema namjeni. |
| **DOBAR** | Razlikuje vrste televizijskih emisija. |
| **VRLO DOBAR** | Objašnjava vrste televizijskih emisija prema namjeni. |
| **ODLIČAN** | Navodi primjere televizijskih emisija. |

|  |  |
| --- | --- |
| **TEMA** | **Radio** |
| **NEDOVOLJAN** | Ne prepoznaje izražajna radijska sredstva. |
| **DOVOLJAN** | Prepoznaje radijska izražajna sredstva. |
| **DOBAR** | Nabraja vrste radijskih emisija. |
| **VRLO DOBAR** | Objašnjava vrste radijskih emisija. |
| **ODLIČAN** | Objašnjava obavijesnu, obrazovnu i zabavnu ulogu radija. |

|  |  |
| --- | --- |
| **TEMA** | **Knjižnica** |
| **NEDOVOLJAN** | Ne poznaje rječnik, pravopis i snciklopediju i ne služi se njima. |
| **DOVOLJAN** | Poznaje rječnik, pravopis, enciklopediju. služi se njima uz učiteljevu pomoć. |
| **DOBAR** | Samostalno se služi pravopisom, rječnikom i enciklopedijom. |
| **VRLO DOBAR** | Poznaje sadržaj pravopisa, rječnika i enciklopedije. |
| **ODLIČAN** | Objašnjava kako se služiti pravopisom, rječnikom i enciklopedijom. |